# **DECIZIA ETAPEI DE ÎNCADRARE**

## Nr. număr din zz.ll.aaaa

Proiect

Ca urmare a solicitării de emitere a acordului de mediu adresate de **STINGU CRISTIAN**, cu sediul în Str. fs, Nr. fn, Obârşia-Cloşani , Judetul Mehedinţi, prin Stingu Cristian, cu adresa in satul Obirsia-Closani, comuna Obirsia-Closani, înregistrată la APM Mehedinti cu nr. 29/03.01.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Mehedinţi decide, ca urmare a consultărilor desfăşurate în cadrul şedinţei Comisiei de Analiză Tehnică din data de 23.02.2017, că proiectul „Construire adapost pentru animale” propus a fi amplasat în extravilanul satului Obarsia Closani, comuna Obarsia Closani, numar cadastral 50693, judetul Mehedinti, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 1, lit.e), - “instalatii pentru cresterea intensive a animalelor de ferma, altele decat cele incluse in anexa nr.1”;

b) scopul investitiei este de a construi o hala crestere porcine cu o capacitate maxima de 96 capete; terenul pe care se va realiza investitia se afla situat in extravilanul satului Obarsia Closani, comuna Obarsia Closani si are o suprafata de 5303mp din care 4110mp fanete si 1193mp teren arabil. La Nord, Est si Vest se invecineaza cu proprietati particulare (terenuri arabile) iar in partea de Sud exista un drum de exploatare ce va repreyenta si calea de acces la adapost. Suprafata construita a halei va fi de 190,61mp iar suprafata utila 175,52mp.Hala va fi cu regim de inaltime parter si dimensiunile de 22x8,40 m si structurata astfel:boxe pentru animale de-o parte si de alta a halei , culoar central. Capacitatea maxima a halei va fi pentru un numar de 96 capete porci, care vor satisfice ata nevoile gospodaresti proprii cat si vanzarea acestora.Pardoseaua halei este betonata si fiecare boxa este prevazuta cu gratare din beton iar sub podeaua halei exista canale betonate cu panta corespunzatoare pentru scurgere in bazinul etans vidanjabil.Investitia mai cuprinde si spatii de depozitare a hranei pentru animale, grup sanitar pentru muncitorii ce se vor ocupa de ingrijirea animalelor

In ceea ce priveste alimentarea cu apa - se va realiza din captarea unui izvor aflat la o distanta de 400m de viitoarea hala. Distributia apei se va face prin cadere gravitationala prin conducte PVC, inmagazinata intr-un rezervor iar de aici cu ajutorul unei pompe va fi adusa in hala pentru adaparea animalelor.

Apele uzate rezultate sunt de la grupul sanitar, din nevoile sanitare – de curatire a halei si dejectiile lichide provenite de la animalele din hala.Acestea se vor deversa intr-un bazin etans vidanjabil din beton armat cu o capacitate de 24mc (4x4x1,5m). Partea solida a dejectiilor animale va fi depozitata temporar pe platforma de uscare din beton armat cu o capacitate de 36mc (8x3x1,5m). Dupa fermentare dejectiile solide vor fi imprastiate pe terenul proprietarului.

c). in zona exista un salas la o distanta mai mare de 400m, ultima locuinta a satului este la o distanta de aproximativ 1500m ;

d). relativa abundenta a resurselor naturale din zona, calitatea si capacitatea regenerativa a acestora: se vor folosi materiale aduse in zona si achizitionate de la firme autorizate;

e). productia de deseuri: din realizarea proiectului - deseuri din constructie si sapatura precum si deseuri menajere in cantitate mica;

f) emisiile poluante, inclusiv zgomotul si alte surse de disconfort: de la utilajele folosite in realizarea investitiei si numai pe perioada derularii acesteia;

g). risc scazut de accident datorita tehnologiilor utilizate - nu se folosesc substante poluante;

h). terenul pe care se va realiza investitia este situat in extravilanul localitatii Obarsia Closani cu destinatia arabil;

i) capacitatea de absorbtie a mediului: nu este cazul;

j). ariile in care standardele de calitate ale mediului stabilite de legislatia in vigoare au fost deja depasite: proiectul urmeaza a se realiza in aria protejata Parcul Natural Geoparcul Platoul Mehedinti – in acest sens s-a obtinut avizul nr.990/29.12.2016 al custodelui respectiv Directia Administrarea Geoparcului Platoul Mehedinti;

k). ariile dens populate: in zona nu sunt locuinte;

l). peisaje cu seminificatie istorica, culturala si arheologica: nu este cazul;

m). extinderea impactului: local, atat in zona de lucru, pe perioada de executie a proiectului cat si in perioada de functionare a activitatii;

n). natura transfrontiera a proiectului: nu este cazul;

o). marimea si complexitatea impactului: impact redus;

p). probabilitatea impactului: redus, local, datorat lucrarilor atat pe durata investitiei cat si in perioada de functionare ;

r). durata, frecventa si reversibilitatea impactului: relativ redusa;

s).pe timpul derularii procedurii nu s-au primit observatii din partea publicului (anunturi repetate pe site-ul APM Mehedinti de depunere solicitare si de luarea deciziei de incadrare precum si anunturi la Primaria Obarsia Closani cat si in presa – ziarul Gazeta de Sud)

Condiţiile de realizare a proiectului:

Factor de mediu apa:

- se interzice aruncarea/deversarea oricaror deseuri in afara zonei amplasamentului ;

- se va evita ocuparea suplimentarea sau largirea frontului de lucru in afara amplasamentului in vederea limitarii riscului de poluare a panzei freatice;

- alegerea amplasamentului unde vor fi depozitate/parcate temporar utilajele, masinile, uneltele folosite in realizarea investitiei –se va face adecvat astfel incat sa poata fi asigurate cu usurinta utilitatile iar suprafata amplasamentului sa fie cat mai redusa; apa potabila pentru muncitori va fi asigurata din sursa controlata.

- atat platforma betonata pentru dejectiile solide cat si bazinul etans vidanjabil vor fi etanseizate folosindu-se materiale corespunzatoare in vederea evitarii contaminarii panzei freatice;

-nu se vor spǎla obiecte, produse, ambalaje, materiale care pot produce poluarea solului/subsolului respectiv a apelor de suprafata/subterane.

Factor de mediu sol/subsol:

- se va evita ocuparea suplimentarea sau largirea frontului de lucru in afara amplasamentului in vederea limitarii riscului de poluare a solului/subsolului;

- se va asigura managementul corespunzator al materiilor prime si materialelor necesare realizarii lucrarii precum si deseurilor rezultate din realizarea proiectului prin depozitarea temporara pe categorii de deseuri in spatii special amenajate, si betonate/impermeabilizate, predandu-se periodic in vederea valorificarii catre firme autorizate; depozitarea temporara a deseurilor se va face numai in interiorul amplasamentului ;

- se vor lua toate masurile pentru evitarea scurgerilor accidentale de combustibili, lubrifianti si alte substante;

- dupa executarea lucrarilor de investitii - este interzis sa se abandoneze orice tip de deseu (menajer si/sau din constructie)/materie prima pe amplasament sau in vecinatatea acestuia;

- atat bazinul cat si platforma vor fi etanse, platforma va fi prevazuta cu canal de retentie; bazinul se va vidanja periodic prin grija titularului – numai cu o societate autorizata.

- pentru terenurile unde se împrăştie dejecţiile, se va realiza Studiul Agrochimic şi Pedologic, care va propune anual Planul de fertilizare al terenurilor, în funcţie de rotaţia culturilor, nivelul recoltelor scontate, nivelul de aprovizionare al solului cu elemente fertilizante, etc., având în vedere încărcătura permisă cu azot total/ha.

- se vor respecta inclusiv prevederile recomandate de “Codul bunelor practici agricole” referitoare la:

1. Nu se aplica ingrasaminte organice si minerale cu azot la distanta mai mica de:

- minim de 5-6 m de cursurile de apa (formele solide);

- minim 30 m de cursurile de ape (formele lichide si semilichide);

- minim 100 m de captarile de apa potabila.

1. Se va evita aplicarea ingrasamintelor organice si/sau minerale:

- pe timp de ploaie;

- ninsoare;

- soare puternic;

- pe terenuri cu exces de apa;

- pe solurile acoperite cu zapada si inghetate.

Factor de mediu aer:

- lucrarile de realizare a proiectului se vor derula numai pe timpul zilei pentru confortul fonic al locuitorilor din zona, respectandu-se programul de odihna al acestora;

-folosirea daca va fi cazul numai de utilaje, verificate periodic din punct de vedere tehnic, de generatie recenta,dotate cu sisteme catalitice de reducere a poluantilor si amortizoare de zgomot precum si respectarea tonajului adecvat tipului de drum;

- pentru realizarea investitiei se vor utiliza doar caile de acces existente iar transportul materialelor se va face pe trasee optime;

- sursele generatoare de zgomot se vor izola luandu-se toate masurile de protectie fonica a acestora;

- se vor mentine curate caile de acces din vecinatatea amplasamentului precum si utilajele-daca va fi cazul- ce parasesc amplasamentul;

- se va proceda la acoperirea spatiilor de depozitare –daca este cazul - a materialelor de unde pot rezulta particule ce pot fi antrenate in afara zonei de lucru;

-fertilizarea terenurilor se va realiza in perioadele cu vant slab pentru a se evita imprastierea mirosurilor;

Factor de mediu biodiversitate:

Sa nu afecteze speciile de flora si fauna pentru care a fost declarat Parcul Natural Geoparcul Platoul Mehedinti (in acest sens s-a obtinut avizul nr.990/29.12.2016 al custodelui respectiv Directia Administrarea Geoparcului Platoul Mehedinti).

Atat la implementarea proiectului cat si in perioada de functionare, se va instrui personalul ca sunt interzise:

- orice forma de recoltare, capturare, ucidere, distrugere sau vatamare a exemplarelor aflate in mediul lor natural, in oricare din stadiile ciclului lor biologic;

- deteriorarea si/sau distrugerea locurilor de reproducere ori de odihna a pasarilor salbatice;

- uciderea sau capturarea intentionata a pasarilor salbatice, indiferent de metoda utilizata;

- perturbarea intentionata in special in cursul perioadei de reproducere, de crestere si migratie;

Atat beneficiarul cat si proiectantul vor urmari indeaproape executarea lucrarilor prevazute in proiect.

In situatia in care, dupa emiterea prezentului act si inaintea obtinerii autorizatiei de construire, proiectul va suferi modificari, veti notifica Agentia pentru Protectia Mediului Mehedinti.

**Inainte de obtinerea autorizatiei de construire se vor solicita si obtine toate avizele din Certificatul de Urbanism emis de Consiliul Judetean Mehedinti (nr.237/12.12.2016)**

In cazul in care adapostul va atinge sau depasi numarul de 100 locuri, se va solicita si obtine autorizatia de mediu.

La finalizarea investitiei, va fi notificata Agentia pentru Protectia Mediului Mehedinti, in vederea verificarii realizarii proiectului in conformitate cu cerintele legale si cu conditiile din prezentul act si intocmirii procesului verbal de constatare a respectarii tuturor conditiilor impuse;

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Ing. Dragos Nicolae TARNITA**

**Şef serviciu A.A.A.,**

**Biol. Lavinia MATEESCU**

Întocmit,

Ing. Amalia EPURAN